Smugkro besøgt af SKAT SKAT har sammen med Nordjyllands Politi været på uanmeldt kontrol hos en person i Aalborgs nordlige opland. Drak øl i garage Da de ankom til stedet, sad flere personer i en garage og drak øl sammen med indehaveren: - og der var penge på bordet!, hedder det i pressemeddelelsen fra SKAT. 3.000 øl beslaglagt Der blev beslaglagt over 3.000 dåseøl købt i Tyskland uden pant. Endvidere fandtes seks fyldte affaldssække med tømte øldåser. Selv hentet i Tyskland Indehaveren påstod at han selv havde hentet øllene, og delte dem med vennerne i garagen. Denne opfattelse deles ikke af SKAT, der nu undersøger sagen. Kun til eget forbrug SKAT slår i denne forbindelse fast, at man kun må tage øl med hjem fra Tyskland til eget forbrug, når man ikke betaler pant. Det skal forstås helt bogstaveligt. Dvs. man må ikke engang tage øl med hjem til vennerne eller familien Må ikke sælge øl Og man må under ingen omstændigheder sælge øl, da man har skrevet under på at øllene er til eget forbrug for at slippe for panten.

Opsummering:
SKAT har modtaget en anmeldelse om en mulig smugkro nord for Aalborg. Der skulle angiveligt være solgt dåseøl uden pant.